### Beslutning

Dorthe Hansen, Ofelia Bach, Berta Holst, Yan Simonsen, Ronni Lind og Lena Schou kunne henholde sig til udkast til justeret høringssvar af 5. april 2018 med bemærkning om, at det anbefales, at høringssvaret opstrammes for så vidt angår den del, der vedrører letbanens etape 2.

 Frida Lassen tog forbehold med henblik på en nærmere drøftelse i byrådsgruppen.

Høringssvar til Trafikplan for den statslige jernbane 2017-2032.

### Resumé

Trafikplan for den statslige jernbane 2017- 2032 præsenterer de statslige initiativer på jernbanen og rammerne for togtrafikken.

 Trafikplanen har været sendt i høring hos trafikselskaber, kommuner, regioner, togoperatører og infrastrukturforvaltere med svarfrist 26. februar 2018.

 Teknik og Miljø har anmodet om en udsættelse af høringsfristen med henblik på at kunne nå en byrådsbehandling. Ønsket er dog ikke blevet imødekommet og Teknik og Miljø har derfor efter gældende praksis fremsendt et foreløbigt høringsudkast med forbehold for byrådets efterfølgende godkendelse.

 I udkastet til høringssvar bakkes op omkring Midttrafiks høringssvar, men samtidig lægges vægt på en række forhold med særlig betydning for [adresse], herunder planlægningen af yderligere etaper af letbanen, en ny bane Silkeborg-Galten-Aarhus, herunder ny station i Brabrand, Togfondens fase 2 samt anbefalingerne til den fremtidige togbetjening i det østjyske område.

### Indstilling

At 1)    Byrådet tilslutter sig det fremsendte høringssvar.

### Sagens forløb

01-03-2018 Borgmesterens Afdeling påtegning
Fremsendes til Magistraten.

 Borgmesterens Afdeling bemærker, at der vedrørende byrådsindstilling ’Høringssvar, ny bane VVM Hovedgård – [adresse], behandlet på byrådsmødet 28. februar 2018, er udarbejdet et alternativt høringssvar.
 Borgmesterens Afdeling har derudover ingen bemærkninger til indstillingen.
 05-03-2018 Magistraten
Fremsendes til byrådets behandling.

 Et flertal bestående af Johnnie Olesen, Karen Lind, Michael Svendsen, Martin Olsen, Mike Dam og Ronni Lind kan ikke tiltræde indstillingen, da timeplanen ønskes realiseret.

 14-03-2018 [adresse]
Sagens behandling blev udsat  i byrådets møde den 14. marts 2018.
 04-04-2018 [adresse]
Fremsendes til Teknisk Udvalg til behandling i henhold til beslutning i byrådets møde den 4. april 2018.
 11-04-2018 Teknisk Udvalg
Dorthe Hansen, Ofelia Bach, Berta Holst, Yan Simonsen, Ronni Lind og Lena Schou kunne henholde sig til udkast til justeret høringssvar af 5. april 2018 med bemærkning om, at det anbefales, at høringssvaret opstrammes for så vidt angår den del, der vedrører letbanens etape 2.

 Frida Lassen tog forbehold med henblik på en nærmere drøftelse i byrådsgruppen.
 18-04-2018 Aarhus Byråd
Beslutning ikke frigivet